als_Latn dik_Latn tur_Latn
Asport – “Ne po e shkruajmë historinë. Jam i kënaqur me rezultatin, por kemi shumë punë për të bërë.
Metalurgu është ekip i fortë, por ne po luajmë mjaft mirë dhe jam krenar me euforinë e ekipit” me këtë deklaratë të trajnerit të Kukësit, Armando Cungu e nis shkrimin kushtuar skuadrës së Kukësit.
Ekipi me koeficientin më të ulët të UEFA-s në Europa League, ku po marrin pjesë 58 ekipe në rrethin e tretë kualifikues, Kukësi, po e bën mrekullinë.
Edhe pse nuk e priste askush, skuadra shqiptare ia doli ta mposht Metalurg Donetskun me rezultat 2:0, në ndeshjen e parë, falë golave të Lucas Malacarne dhe Renato Malota, duke e bërë një hap gjigant drejt rrethit të katërt dhe përfundimtar, para fillimit të fazës së grupeve.
Paraprakisht, ekipi shqiptar, i cili debuton në futbollin evropian, kishte eliminuar ekipe si FC Flora Tallinn dhe KF Sarajevo.
Kukësi është i pamposhtur qe 5 ndeshje në kampanjën evropiane. Ky ekip bëri një fillim perfekt ndaj vizitorëve ukrainas, duke kaluar në epërsi pas veëm gjashtë minutash. “Kjo ishte ajo për të cilën kishim nevojë”, theksoi kapiteni Rrahman Hallaçi.
Portieri Argjent Halili e ruajti portën e tij të paprekur, duke bërë pritje të jashtëzakonshme në gjuajtjet e Velizar Dimitrov e Djordje Lazić. “Ai ishte i jashtëzakonshëm”, theksoi futbollisti i Kukësit, Yll Hoxha.
Ky rezultat nënkupton se Kukësi u bë skuadra e parë shqiptare që e ruajti pamposhtësinë në një rekord prej pesë ndeshjesh.
Kalimi eventual i turnit të tretë do të thoshte se Kukësi mund të luajë me ekipe të mëdha si Tottenhami, Dynamo Kyiv apo Fiorentina.
Por, për Kukësin kjo nuk është problem, pasi kjo skuadër simpatike dhe modeste ka treguar se kur të fillojë loja, ndihet i barabartë me kundërshtarët.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn